ગુરુવારે રાતના અઢી વાગ્યે ગ્રાઉન્ડ પ્લસ ચાર માળના અહમદ બિલ્ડિંગમાં ઇલેક્ટ્રિક મીટરની કૅબિનમાં અચાનક આગ ફાટી નીકળી હતી. આ બિલ્ડિંગમાં ગુજરાતી અને મહારાષ્ટ્રીયનોની ત્રીજી પેઢી સાથે રહે છે. બિલ્ડિંગમાંથી બહાર જવાનો એક જ માર્ગ હતો જ્યાં આગ ફાટી નીકળી હતી. એને લીધે આ બિલ્ડિંગના રહેવાસીઓને નજર સામે મોત તરી આવ્યું હતું. આગને કાબૂમાં લેતાં ફાયર-બ્રિગેડને ચાર કલાક લાગ્યા હતા. એની સંપૂર્ણ કાર્યવાહી ગઈ કાલે સાંજના સાડાપાંચ વાગ્યે પૂરી થઈ હતી.